EkBass/fiwiki-20250220-pages-articles huggingface dataset:
Kōichi Yamadera

Kōichi Yamadera ( Yamadera Kōichi, s. 17. kesäkuuta 1961 Shiogama, Miyagin prefektuuri, Japani) on japanilainen ääninäyttelijä ja näyttelijä. Hän on Japanin kieliversioissa mm. Will Smithin, Eddie Murphyn ja Jim Carreyn vakiodubbaaja. == Osittainen filmografia == === TV-animaatiot === * Ranma ½ (Ryoga Hibiki, P-chan, Jusenkyon turistiopas) * Cowboy Bebop (Spike Spiegel) * Kaiketsu Zorori (Zorori) * Michiko to Hatchin (Daniela) * Neon Genesis Evangelion (Ryōji Kaji) * Soreike! Anpanman (Cheese) * Chōonsenshi Borgman (Dust Jead , Thunder) * Sōten no ken (Kenshirō Kasumi) * Stitch! (Stitch) * Hunter x Hunter (Silva Zoldyck) (Vuoden 2011 versio) * Lupin III (Koichi Zenigata) (2011 -) * Dragon Ball Super (Beerus) * My Hero Academia (Gentle Criminal) * Salapoliisi Conan (Tsutomu Akai) * Demon Slayer: Kimetsu no Yaiba (Zohakuten) === OVA === * Harlock Saga (Harlock , Tochirō) * Megazone 23 (Shinji Nakagawa) * Oz (Ordis Nate) * The Hakkenden (Dōsetsu Inuyama) === Anime-elokuva === * Ninja Scroll (Jūbee Kibagami) * X (Sorata Arisugawa) * Vampire Hunter D: Bloodlust (Meier Link) * Appleseed Ex Machina (Briareos Hecatonchires) * Kidō senshi Gundam – gyakushū no Char (Gyunei Guss) * Cowboy Bebop: Knockin' on Heaven's Door (Spike Spiegel) * Ghost in the Shell (Togusa) * Ghost in the Shell 2: Innocence (Togusa) * Pokémon – Mewtwon vastaisku (Mew) * Pokémon 2: Yhden voimalla (Lugia) * Pokémon 3: Unownien loitsu (David) * Pokémon 4Ever (metsästäjä) * Pokémon – Jirachi, Toiveentäyttäjä (taikuri Butler) * Pokémon – Salaperäinen Deoxys (professori Lund) * Pokémon: Lucario and the Mystery of Mew (Sir Aaron) * Pokémon Ranger and the Temple of the Sea (Jack "Jackie" Walker) * Pokémon: Darkrai nousee (paroni Alberto) * Pokémon: Giratina ja taivassoturi (Newton Graceland) * Pokémon: Arceus ja elämän jalokivi (Marcus) * Pokémon: Zoroark – Illuusioiden mestari (Goone) * Pokémon- elokuva Valkoinen: Victini ja Zekrom / Pokémon-elokuva Musta: Victini ja Reshiram (Mannes) * Pokémon-elokuva: Kyurem vs. Oikeuden Miekka (Cobalion) * Pokémon-elokuva: Genesect ja legenda herää (Punainen Genesect) * Batman Ninja (Batman) === Pelit === * Xenosaga (Albedo Piazzolla, Gaignun Kukai) * Bujingai (Lei Jenron) * Final Fantasy IV (Kain Highwind) * Kingdom Hearts (Aku Ankka, Henki, Sebastian, Hirviö, Mushu) * Tales of Destiny (Johnny Sheeden) * Catherine (Vincent Brooks) *Yakuza (pelisarja) (Shun Akiyama) * Final Fantasy 7 Rebirth (Dio) == Lähteet == == Aiheesta muualla == *Across Entertainment *Anime News Network Luokka:Japanilaiset ääninäyttelijät Luokka:Japanilaiset näyttelijät Luokka:Vuonna 1961 syntyneet Luokka:Elävät henkilöt
Vihnemänty

Vihnemänty (Pinus aristata) on Yhdysvalloissa kasvava hyvin pitkäikäinen havupuu. IUCN luokittelee vihnemännyn elinvoimaiseksi lajiksi. Vihnemäntyä tavataan Yhdysvalloissa Kalliovuorilla Coloradon, Arizonan ja New Mexicon osavaltioissa. Sen elinympäristö sijaitsee 2500–3700 metrin korkeudella kuivissa ja kylmissä subalpiinisissa oloissa. Vihnemänty kasvaa keskikokoiseksi, 5–15 metriä korkeaksi puuksi erittäin hitaasti. Rungon halkaisija on enintään puolitoista metriä. Kaarna on harmaanruskeaa ja suomuista rungon alaosassa. Neulaset ovat 2,5–4 senttimetriä pitkiä ja samassa kannassa niitä on viisi. Väriltään ne ovat syvänvihreästä sinivihreisiin ja niissä saattaa olla valkoisia laikkuja. Kävyt ovat munamais-lieriömäisiä, 5–10 senttimetriä pitkiä ja 3–4 senttimetriä leveitä suljettuna. Kävyt avautuvat 4–6 senttimetriä leveiksi ja alkavat heti levittää siemeniä, jotka ovat viisi millimetriä pitkiä, ja niissä on mukana 10–20 millimetriä leveä siipi. Vihnemänty on maailman pitkäikäisimpiä puulajeja; vanhin yksilö korkealla Mount Evasilla Coloradossa on 2 345 vuotta vanha. Laji elää kuitenkin harvoin yli 1500-vuotiaaksi. == Lähteet == == Aiheesta muualla == *ITIS: Pinus aristata *IUCN Red List: Pinus aristata *United States Department of Agriculture (USDA): Pinus aristata *USDA Forest Service: Pinus aristata Luokka:Männyt
Simona Paucă

Simona Paucă (s. 19. syyskuuta 1969 Azuga) on entinen romanialainen telinevoimistelija ja olympiavoittaja. Paucă voitti 14-vuotiaana Los Angelesin 1984 olympialaisten telinevoimistelussa kultaa joukkuekilpailussa ja puomilla. Joukkuekilpailun Romania voitti ensimmäisen kerran olympiahistoriansa aikana. Eroa Yhdysvaltain joukkueeseen jäi tasan yksi piste. Paucă keräsi puomilla 19,800 pistettä ja jakoi kultamitalin maannaisensa Ecaterina Szabón kanssa. Henkilökohtaisessa moniottelussa Paucă kokosi 78,675 pistettä ja saavutti pronssia emäntämaan Mary Lou Rettonin ja Szabón takana. Henkilökohtaisia MM- ja EM-mitaleja Paucă ei urallaan voittanut. ==Lähteet== * * * Luokka:Romanialaiset olympiavoittajat Luokka:Romanialaiset telinevoimistelijat Luokka:Vuonna 1969 syntyneet Luokka:Elävät henkilöt
Laura Cutina

Laura Cutina (s. 13. syyskuuta 1968 Bukarest) on entinen romanialainen telinevoimistelija ja olympiavoittaja. Cutina voitti 15-vuotiaana Los Angelesin 1984 olympialaisten telinevoimistelussa kultaa joukkuekilpailussa. Aiemmin Romania ei ollut voimistelun joukkuekilpailua olympialaisissa voittanut. Eroa Yhdysvaltain joukkueeseen jäi tasan yksi piste. Henkilökohtaisessa moniottelussa Cutina sijoittui viidenneksi 78,300 pisteellä ja permannolla kahdeksanneksi 19,150 pisteellä. Henkilökohtaisia MM- ja EM- mitaleja Cutina ei urallaan voittanut. ==Lähteet== * * * Luokka:Romanialaiset olympiavoittajat Luokka:Romanialaiset telinevoimistelijat Luokka:Vuonna 1968 syntyneet Luokka:Elävät henkilöt
Mihaela Stănuleț

Mihaela Stănuleț (s. 16. heinäkuuta 1967 Sibiu) on entinen romanialainen telinevoimistelija ja olympiavoittaja. Stănuleț voitti Los Angelesin 1984 olympialaisten telinevoimistelun joukkuekilpailussa kultaa. Tämä oli Romanian ensimmäinen olympiavoitto voimistelun joukkuekilpailussa. Stănuleț keräsi kisassa kymmenenneksi parhaat pisteet mutta oli vasta viidenneksi paras romanialainen, joten hän ei päässyt henkilökohtaisen moniottelun finaaliin, johon kelpuutettiin maksimissaan kolme voimistelijaa yhdestä maasta. Nojapuitten finaalissa hän sijoittui neljänneksi 19,650 pisteellä. Ainoan henkilökohtaisen arvokisamitalinsa Stănuleț saavutti Göteborgin EM- kilpailuissa 1983, kun hän sai pronssia maannaisensa Lavinia Agachen voittamassa puomikilpailussa. ==Lähteet== * * * Luokka:Romanialaiset olympiavoittajat Luokka:Romanialaiset telinevoimistelijat Luokka:Vuonna 1967 syntyneet Luokka:Elävät henkilöt
Lavinia Agache

Lavinia Agache (s. 11. helmikuuta 1968 Căiuţi) on entinen romanialainen telinevoimistelija ja olympiavoittaja. Agache voitti Los Angelesin 1984 olympialaisten telinevoimistelun joukkuekilpailussa kultaa. Tämä oli Romanian olympiahistorian ensimmäinen voitto voimistelun joukkuekilpailussa. Agache keräsi kisassa 11:nneksi parhaat pisteet mutta oli kuudesta romanialaisesta heikoin, joten hän ei päässyt henkilökohtaisen moniottelun finaaliin, johon kelpuutettiin maksimissaan kolme voimistelijaa yhdestä maasta. Toisen mitalinsa hän saavutti hyppyfinaalissa, jossa hänen 19,750 pistettään riittivät pronssille. Nojapuilla hän sijoittui kahdeksanneksi 19,150 pisteellä. Maailman voimisteluhuipulle Agache nousi vuonna 1983. Budapestin MM-kilpailuissa hän saavutti hopeaa joukkuekilpailuissa, nojapuilla ja hypyssä sekä pronssia puomilla. Saman vuoden EM-kilpailuissa Göteborgissa hän voitti puomin Euroopan mestaruuden. Tämän lisäksi hän voitti sekä moniottelun että eritasonojapuiden hopeaa ja sijoittui pronssisijalle hypyssä. ==Lähteet== * * * Luokka:Romanialaiset olympiavoittajat Luokka:Romanialaiset telinevoimistelijat Luokka:Vuonna 1968 syntyneet Luokka:Elävät henkilöt
Kissoista

Kissoista (On Cats) on Doris Lessingin pienimuotoinen teos, joka on ilmestynyt 2002. Siihen on koottu hänen kaksi aiempaa tarinaansa Erittäin kissamaista (Particularly Cats) ja Rufus the Survivor sekä muistelmapalanen The Old Age of El Magnifico. Lessingin rakkaus kissoihin on peräisin ajalta Afrikassa, jossa oli niin villikissoja kuin kotikissojakin. Kissoja oli jälleen hänen elämässään, kun hän asettui Lontooseen. Viimeinen hänen kanssaan elänyt kissa oli El Magnifico, josta kirjan päätösjakso kertoo. Suomeksi on aiemmin ilmestynyt Erittäin kissamaista (Particularly cats), jonka on suomentanut Sinikka Buckley. (Kirjayhtymä, 1988, 160 s. ISBN 951-26-3028-1) ==Lähteet== Luokka:Brittiläiset kirjat Luokka:Vuoden 2002 kirjat
Lavinia Miloșovici

Lavinia Miloșovici (s. 21. lokakuuta 1976 Lugoj) on entinen romanialainen telinevoimistelija ja olympiavoittaja. Hän voitti 1990-luvulla kaksi olympiakultaa, viisi maailmanmestaruutta ja neljä Euroopan-mestaruutta. Miloșovici voitti Barcelonan 1992 olympialaisten telinevoimisteluissa kaksi kultamitalia. Permannon loppukilpailussa hän sai täydet 10,000 pistettä. Hypyn kultamitalin hän jakoi unkarilaisen Henrietta Ónodin kanssa molempien saatua suorituksestaan 9,925 pistettä. Joukkuekilpailussa Miloșovici saavutti hopeaa ja neliottelussa pronssia pistein 39,687. Nojapuilla hän sijoittui 9,912 pisteellä jaetulle neljännelle sijalle ja puomilla 9,262 pisteellä kahdeksanneksi. Atlantan 1996 olympialaisissa 19-vuotias Miloșovici oli Romanian naisvoimistelujoukkueen vanhin kilpailija. Hän saavutti pronssia joukkuekilpailussa ja tasapistein 39,067 maannaisensa Simona Amânarin kanssa neliottelussa. Nojapuilla hän sijoittui kahdeksanneksi 9,750 pisteellä. Ensimmäisen maailmanmestaruutensa Miloșovici voitti Indianapolisissa 1991. Tuolloin hän oli paras hypyssä. Pariisissa 1992 hän voitti MM-kultaa nojapuilla, Birminghamissa 1993 puomilla sekä Dortmundissa 1994 ja Sabaessa 1995 joukkuekilpailussa. MM-hopeaa hän saavutti hypyssä 1993 sekä moniottelussa ja permannolla 1994. Pronssia on tullut joukkuekilpailusta ja puomilta 1991, hypystä 1994, moniottelusta 1995 sekä permannolta 1996. Euroopan-mestaruuden Miloșovici voitti hypyssä ja joukkuekilpailussa Tukholmassa 1994 sekä permannolla ja joukkuekilpailussa Birminghamissa 1996. EM-hopeaa hän saavutti permannolla 1994 sekä pronssia puomilla 1994 ja moniottelussa 1996. ==Lähteet== * * * * Luokka:Romanialaiset olympiavoittajat Luokka:Romanialaiset telinevoimistelijat Luokka:Vuonna 1976 syntyneet Luokka:Elävät henkilöt
Rantalitukka

Rantalitukka (Cardamine parviflora) on Euraasiassa laajalle levinnyt ristikukkaiskasvi. Suomessa rantalitukka on harvinainen ja rauhoitettu laji.Rauhoitetut lajit - ymparisto.fi Luonnonsuojeluasetuksen liitteet 2 ja 3 (pdf) s.7 Viitattu 20.10.2017. == Ulkonäkö ja koko == Yksivuotinen rantalitukka kasvaa 10–30 cm korkeaksi. Sen varsi on pystykasvuinen, hento ja kalju. Kasvilla ei ole tyviruusuketta. Päättöparisten varsilehtien lehdykät ovat suikeita tai lähes tasasoukkia sekä kapeatyvisiä. Lehtiä on runsaasti. Valkoiset kukat ovat vaatimattomia ja pieniä. Kasvin lituperät ovat noin puolet lidun koosta. Rantalitukka kukkii kesä-heinäkuussa.Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.Laine, Unto: Rantalitukka. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 93. Suomessa kasvavista litukoista rantalitukka muistuttaa eniten metsälitukkaa (Cardamine flexuosa) ja mäkilitukkaa (Cardamine hirsuta). == Levinneisyys == Rantalitukkaa tavataan Euroopasta Kiinaan ja Japaniin saakka, mutta levinneisyysalue on hyvin epäyhtenäinen. Pohjois-Euroopassa sitä tavataan Etelä-Norjassa, Keski- Ruotsissa, Etelä-Suomessa, Suomenlahden saarilla ja Venäjän Karjalassa. Suomessa esiintymät ovat keskittyneet Kokemäenjoen vesistön alueelle Porista Tampereelle, Varsinais-Suomen rannikolle ja Uudellemaalle. Rantalitukan asrvellaan tulleen Suomeen viikinkiretkien aikana ja myöhemmin myös laivojen painolastien mukana. == Elinympäristö == Rantalitukka kasvaa pääasiassa jokien ja järvien liejukkorannoilla sekä rannikon soraikko- ja kivikkorannoilla aallokon ulottuvilla. Lajia tavataan vaihtelevasti myös muista kosteista kasvuympäristöistä kuten ojista, pellonreunoilta ja lehtokallioilta. Suomessa lajin kasvupaikkoja uhkaavat umpeenkasvu laidunnuksen loputtua sekä rantarakentaminen. == Lähteet == * Laine, Unto: Rantalitukka. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 93. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * * ITIS: Cardamine parviflora * United States Department of Agriculture (USDA): Cardamine parviflora * Flora of China: Cardamine parviflora Luokka:Litukat Luokka:Suomen erittäin uhanalaiset kasvit
Juho Vaarala

Juho Erkki Vaarala (ent. Lämsä, 30. syyskuuta 1864 Kuusamo – 29. marraskuuta 1926 Kuusamo) oli suomalainen poliitikko. Vaarala toimi Suomalaisen puolueen kansanedustajana toukokuusta 1907 lokakuuhun 1917. Hänet valittiin eduskuntaan Oulun läänin pohjoisesta vaalipiiristä seitsemissä vaaleissa, vuosina 1907, 1908, 1909, 1910, 1911, 1913 ja 1916. Eduskunnan valiokunnista hän vaikutti rautatievaliokunnassa, sivistysvaliokunnassa, suuressa valiokunnassa, talousvaliokunnassa ja työväenasiainvaliokunnassa. Vaarala toimi Kuusamon kunnankirjurina vuodesta 1894 vuoteen 1921. Hän työskenteli myös maanviljelijänä Kuusamossa, kalastajana Pohjoisella jäämerellä kolmen vuoden ajan, Kuusamon paloapuyhtiön esimiehenä vuosina 1894–1900 ja Kuusamon kunnan rahastonhoitajana vuodesta 1900. Hän toimi myös Kuusamon kunnallislautakunnan esimiehenä. Hän kuului vuoden 1899 suureen lähetystöön Kuusamon edustajana.Päiviö Tommila: Suuri adressi, s. 306. WSOY, 1999. Vaarala avioitui Anna Kaisa Kesäniemen (o.s. Tahkola) kanssa joulukuussa 1905. He saivat neljä yhteistä lasta, vuosina 1906, 1908 ja 1910 syntyneet tyttäret ja vuonna 1914 syntyneen pojan. Vaaralan vanhemmat olivat talollinen Erik Lämsä ja Reeta Maria Hänninen. Juho Vaarala kuoli marraskuussa 1926, 62-vuotiaana.http://www.annelikotisaari.net/Brita.O.Sursill.htm#Taulu%20692 == Lähteet == Luokka:Kansanedustajat Luokka:Suomalaisen puolueen poliitikot Luokka:Oulun läänin pohjoinen vaalipiiri Luokka:Vuonna 1864 syntyneet Luokka:Vuonna 1926 kuolleet
Ignazio Giunti

Ignazio Giunti (30. elokuuta 1941 Rooma, Italia – 10. tammikuuta 1971, Buenos Aires, Argentiina) oli italialainen F1-kuljettaja. Hän osallistui neljään F1-osakilpailuun kaudella 1970. Hän saavutti 3 MM-pistettä ajamalla neljänneksi heti debyyttikilpailussaan Belgian GP:ssä. Muita pistesijoja Giunti ei saanut. Giunti saavutti menestystä vakioauto- ja urheiluautokilpailuissa 1960-luvulla. Hän oli toinen vuoden 1968 Targa Florio -kilpailussa yhdessä Nanni Gallin kanssa ja neljäs Le Mansin 24 tunnin ajossa samana vuonna. Hän voitti Sebringin 12 tunnin ajon vuonna 1970. Giunti olisi kilpaillut Ferrarilla kaudella 1971, mutta hän joutui traagiseen onnettomuuteen 1 000 km Buenos Airesin kilpailussa. Hän törmäsi Ferrarillaan Jean-Pierre Beltoisen Matran perään ja ajoi ulos radalta. Hänen autonsa syttyi tuleen ja hän paloi hengiltä. == Lähteet == Luokka:Moottoriurheilussa surmansa saaneet kuljettajat Luokka:Italialaiset Formula 1 -kuljettajat Luokka:Vuonna 1941 syntyneet Luokka:Vuonna 1971 kuolleet
Dick Gibson

Richard "Dick" Gibson (16. huhtikuuta 1918 Bourne, Lincolnshire – 17. joulukuuta 2010 Cádiz, Espanja) oli brittiläinen F1-kuljettaja. Hän osallistui kahteen F1-osakilpailuun kausina 1957–1958. Hän keskeytti molemmissa, eikä saavuttanut pisteitä. Hän osallistui myös lukuisiin MM-sarjaan kuulumattomiin kilpailuihin. == Lähteet == Luokka:Brittiläiset Formula 1 -kuljettajat Luokka:Vuonna 1918 syntyneet Luokka:Vuonna 2010 kuolleet
Miroslav Cerar

Miroslav Cerar (s. 28. lokakuuta 1939 Ljubljana) on slovenialainen, Jugoslaviaa edustanut entinen telinevoimistelija ja olympiavoittaja. Hän oli 1960-luvulla Euroopan parhaita voimistelijoita ja parhaalla telineellään hevosella maailman paras. Hän voitti urallaan kaksi olympiakultaa, neljä maailmanmestaruutta ja kymmenen Euroopan-mestaruutta. Kansainvälisen uransa Cerar aloitti Moskovan MM-kisoissa 1958, joissa hän saavutti ensimmäisen arvokisamitalin sijoittuessaan pronssille hevosella. Ensimmäisissä olympialaisissaan Roomassa 1960 Cerar sijoittui rekillä viidenneksi ja moniottelussa kahdeksanneksi. Tokion 1964 olympialaisissa hän voitti kultaa hevosella ja saavutti pronssia rekillä. Lisäksi hän oli kuudes nojapuilla ja seitsemäs moniottelussa. Méxicon 1968 olympialaisissa hän voitti toistamiseen hevosella olympiakultaa. Joukkuekilpailussa hän sijoittui kuudenneksi ja moniottelussa yhdeksänneksi. Cerar voitti hevosella mestaruuden kolmissa peräkkäisissä MM-kilpailuissa: Prahassa 1962, Dortmundissa 1966 ja kotikaupungissaan Ljubljanassa 1970. Jo Moskovan MM-kilpailuissa 1958 hän saavutti hevosella pronssia. Vuonna 1962 Cerar voitti MM-kultaa myös nojapuilla ja vuonna 1966 hän sai tällä telineellä MM-pronssia. Luxemburgin EM-kilpailuissa 1961 Cerar voitti kultaa moniottelussa, hevosella, nojapuilla ja renkailla. Lisäksi hän sai pronssia hypyssä ja permannolla. Belgradin EM- kilpailuissa 1963 hän voitti kultaa moniottelussa, hevosella, renkailla ja rekillä sekä saavutti hopeaa hypyssä ja pronssia permannolla. Antwerpenin EM- kilpailuissa 1965 hän voitti kultaa nojapuilla ja saavutti hopeaa hevosella ja permannolla sekä pronssia renkailla. Tampereen EM-kilpailuissa 1967 Cerar joutui tyytymään hopeaan hevosella ja pronssiin rekillä. Varsovan EM- kilpailuissa 1969 hän voitti uransa kahdeksannen hevosvoimistelun arvokisakultamitalin sekä saavutti hopeaa nojapuilla ja pronssia rekillä. ==Lähteet== * * Luokka:Jugoslavialaiset olympiavoittajat Luokka:Jugoslavialaiset telinevoimistelijat Luokka:Slovenialaiset telinevoimistelijat Luokka:Vuonna 1939 syntyneet Luokka:Elävät henkilöt
Jussi Äijälä

Jussi Äijälä (s. 27. marraskuuta 1988 Oulu) on uransa lopettanut suomalainen jalkapalloilija. Hän oli pelipaikaltaan oikea laitapuolustaja Äijälä on edustanut urallaan Vaasan Palloseuraa, Oulun Palloseuraa ja AC Oulua. Hän pelasi VPS:ssa kausina 2009–2010 yhteensä 45 pääsarjaottelua ja teki yhden maalin. Äijälä nimettiin Suomen alle 21-vuotiaiden maajoukkueeseen ensimmäisen kerran 1. huhtikuuta 2009 Latviaa vastaan pelattuun otteluunVPS, jossa hän pääsi kentälle toiseksi puoliajaksi Jari Nikkilän tilalle.Palloliitto ==Lähteet== ==Aiheesta muualla== * Veikkausliigan pelaajakortti Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Valkosaarni

Valkosaarni (Fraxinus americana) on amerikkalainen saarnilaji. Valkosaarni on kotoisin itäisestä Pohjois-Amerikasta,Allen Coombers: Puut. WSOY 2005. s. 77. jossa sitä tavataan pohjoisessa Nova Scotiaan, lännessä Minnesotaan, lounaassa Texasiin ja etelässä Pohjois-Floridaan asti. Euroopassa laji menestyy viljeltynä jopa lounaisimpaan Suomeen asti. == Ulkonäkö == Valkosaarni on suuri, kesävihanta puu joka kasvaa 20–30 metriä, joskus jopa 50 metriä korkeaksi puuksi. Rungolla on ympärysmittaa 0,5–1,8 metriä. Kaarna on nuorella puulla sileää ja harmaata, muuttuen ryppyiseksi puun vanhetessa. Talvisilmujen väri on tummanruskea tai lähes ruskea. Lehti on 20–35 senttimetriä pitkä ja siinä on yhdessä tavallisimmin seitsemän, satunnaisesti viisi, yhdeksän tai 11 lehdykkää. Lehdykät ovat 5–15 (harvinaisesti 18) senttimetriä pitkiä ja 3–7,5 senttimetriä leveitä. Ne ovat päältä tummanvihreitä ja alta sinivihreitä ja valkonystyisiä, syksyllä väri vaihtuu punaiseksi, keltaiseksi tai pronssinpunaiseksi. Kukat ovat pieniä, violettiin vivahtavia ja niissä ei ole terälehtiä. Hede ja emi voivat sijaita eri puissa. Pölytys tapahtuu tuulen mukana. Hedelmä on siivellinen, siipi on 1,5–4 senttimetriä pitkä ja siemen 1,5–2 senttimetriä pitkä. Valkosaarni elää enintään 300-vuotiaaksi. Nimi valkosaarni tulee lehdyköiden sameanvalkoisesta alapuolesta. Se on samankaltainen kuin punasaarni (Fraxinus pennsylvanica), mikä tekee sen erottamisesta hankalaa. Valkosaarnen lehtien alapuoli on vaaleampi kuin yläpuoli, ja varpujen pinta on hilseilevä. Punasaarnen lehtien ylä- ja alapinta ovat samanvärisiä ja varvut ovat sileämpiä. Valkosaarnen lehdet ovat ruokaa monille perhosentoukille. == Käyttö == Valkosaarnen puuaines on valkoista, vahvaa ja suorajuovaista. Siitä tehdään usein baseballmailoja ja muita urheiluvälineitä sekä työkalujen kädensijoja. Puuainesta käytetään paljon parkettiin ja sisustukseen. Valkosaarni on lisäksi suosittu puistopuuna; siitä on jalostettu monia lajikkeita. == Lähteet == == Aiheesta muualla == * * * * * * * Luokka:Saarnet Luokka:Uhanalaiset kasvit
Emilia Eberle

Emilia Eberle (s. 4. maaliskuuta 1964 Arad) on entinen romanialainen telinevoimistelija ja olympiamitalisti. Hän saavutti 12 arvokisamitalia vuosina 1978–1980. Eberle saavutti Moskovan 1980 olympialaisissa kaksi hopeamitalia. Joukkuekilpailussa Romania sijoittui hopealle ja Eberle oli joukkueensa paras kerättyään kaikista voimistelijoista neljänneksi eniten pisteitä. Henkilökohtaisessa moniottelussa, jonka pisteisiin laskettiin mukaan puolet joukkuekilpailussa kerätyistä pisteistä, hän putosi kuudenneksi 78,400 pisteellä ja joukkuetovereista Nadia Comăneci nousi hänen edelleen. Toisen hopeamitalinsa Eberle saavutti nojapuilla, jossa hän kokosi 19,850 pistettä ja hävisi vain itäsaksalaiselle Maxi Gnauckille. Permannolla Eberle oli viides 19,750 pisteellä ja puomilla kuudes 19,400 pisteellä. Strasbourgin MM- kilpailuissa 1978 Eberle saavutti hopeaa joukkuekilpailussa sekä pronssia puomilla, nojapuilla ja permannolla. Kööpenhaminan EM-kilpailuissa 1979 hän saavutti hopeaa moniottelussa, puomilla ja nojapuilla. Fort Worthin MM- kilpailuissa 1979 hän voitti kultaa joukkuekilpailussa ja permannolla sekä saavutti pronssia nojapuilla. ==Lähteet== * * * Luokka:Romanialaiset olympiamitalistit Luokka:Romanialaiset telinevoimistelijat Luokka:Vuonna 1964 syntyneet Luokka:Elävät henkilöt
Al-Ahram

Al-Ahram () on Egyptin toiseksi vanhin sanomalehti sekä samalla myös yksi luetuimmista. Sanomalehden perustivat vuonna 1875 Aleksandriassa asuneet libanonilaiset veljekset Beshara ja Saleem Taqla. Al-Ahramia julkaistiin ensin vain lauantaisin, mutta myöhemmin siitä tuli päivittäin ilmestyvä sanomalehti. Egyptin hallitus omisti hallitsevan osuuden lehden osakkeista, kuten kahdesta muustakin päälehdestä ja presidentti nimitti päätoimittajathttp://www.pressreference.com/Co-Fa/Egypt.html. Sanomalehteä julkaistaan myös muissa arabimaissa ja siitä ilmestyy sekä englannin- että ranskankieliset viikoittaiset painokset ja sillä on englanninkielinen verkkosivusto. == Lähteet == == Aiheesta muualla == * Al-Ahramin englanninkielisen painoksen internetversio Luokka:Egyptiläiset sanomalehdet
Claudio Verino

Claudio Alberto Verino (31. tammikuuta 1984 Rosario, Argentiina) on argentiinalainen jalkapalloilija. Hän on pelipaikaltaan keskuspuolustaja. Hän pelasi suomalaisessa Inter Turussa kaudella 2009. Ensimmäisen Veikkausliiga- maalinsa hän teki Kuopion Palloseuraa vastaan. Verino on pelannut kaksi poikien maaottelua. Luokka:Argentiinalaiset jalkapalloilijat Luokka:Vuonna 1984 syntyneet Luokka:Elävät henkilöt
Melita Rühn

Melita Rühn (s. 19. huhtikuuta 1965 Sibiu) on entinen romanialainen telinevoimistelija ja olympiamitalisti. Rühn saavutti Moskovan 1980 olympialaisissa kolme mitalia. Joukkuekilpailussa hän saavutti hopeaa. Hän keräsi 13:nneksi parhaat pisteet mutta ei päässyt henkilökohtaisen moniottelun finaaliin koska ei ollut kolmen parhaan romanialaisen joukossa. Hypyssä Rühn saavutti pronssia 19,650 pisteellä ja nojapuilla hän jakoi pronssimitalin samat 19,775 pistettä saaneiden Steffi Kräkerin ja Marija Filatovan kanssa. Fort Worthin MM-kilpailuissa 1979 Rühn saavutti kultaa joukkuekilpailussa sekä pronssia moniottelussa ja permannolla. ==Lähteet== * * * Luokka:Romanialaiset olympiamitalistit Luokka:Romanialaiset telinevoimistelijat Luokka:Vuonna 1965 syntyneet Luokka:Elävät henkilöt
Henri Aalto

Henri Aalto (s. 20. huhtikuuta 1989 Espoo) on suomalainen uransa lopettanut jalkapalloilija, joka edusti urallaan pisimpään Veikkausliigassa pelaavaa FC Honkaa. Hänen pelipaikkansa oli useimmiten oikea laitapuolustaja, mutta hän kykeni pelaamaan myös puolustuksen keskustassa tai vasemmassa laidassa. Aalto on FC Hongan kasvatti. Hän debytoi Veikkausliigassa 27. huhtikuuta pelatussa kauden 2008 ensimmäisessä ottelussa Myllykosken Pallo -47:aa vastaan. Aalto pelasi samalla kaudella myös lainalla Ykkösessä pelanneen Grankulla IFK:n riveissä. Seuraavien kausien ajan hän vaihteli liigajoukkueen ja Kakkosessa pelanneen reservijoukkue Pallohongan välillä. Paikkansa edustusjoukkueen avauskokoonpanossa Aalto vakiinnutti vuonna 2011, pelaten 25 ottelussa avauksessa. Vuonna 2012 hän henkilökohtaisen maaliennätyksensä, viimeistellen yhteensä neljä maalia. Kauden 2012 lopussa hän yritti etsiä pelipaikkaa ulkomailta, mutta palasi helmikuussa testipelaajan statuksella kasvattajaseuraansa ja solmi uuden sopimuksen kuukauden lopussa. Kaudella 2013 Aalto pelasi tärkeässä roolissa Hongan sijoittuessa Helsingin Jalkapalloklubin jälkeen toiseksi Veikkausliigassa. Pelikieltojen vuoksi hän oli poissa kahdeksasta ottelusta, mutta esiintyi silti kuudenneksi eniten kentällä kaikista Hongan pelaajista. Maajoukkueita Aalto on edustanut vuosina 2008–2010. Hän on pelannut poikien maajoukkueissa kuusi ja nuorten maajoukkueessa kahdeksan ottelua. Aalto lopetti uransa Veikkausliigakauden 2023 lopussa. Hän toimi lopettaessaan Hongan kapteenina. ==Saavutukset== Henri Aalto Soccerway-sivustolla * Veikkausliiga: 2015; hopeaa 2008, 2009, 2013 * Suomen Cup: 2012; hopeaa 2008 * Liigacup: 2010, 2011 ==Lähteet== ==Aiheesta muualla== * Veikkausliigan pelaajakortti Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1989 syntyneet Luokka:Elävät henkilöt
Rodica Dunca

Rodica Dunca (s. 16. toukokuuta 1965 Baia Mare) on entinen romanialainen telinevoimistelija ja olympiamitalisti. Dunca saavutti Moskovan 1980 olympialaisissa hopeaa telinevoimistelun joukkuekilpailussa. Henkilökohtaisessa moniottelussa hän sijoittui seitsemänneksi 78,350 pisteellä. Uransa ainoan henkilökohtaisen arvokisamitalin Dunca saavutti Madridin EM-kilpailuissa 1981, kun hän sai pronssia puomilla. ==Lähteet== * * * Luokka:Romanialaiset olympiamitalistit Luokka:Romanialaiset telinevoimistelijat Luokka:Vuonna 1965 syntyneet Luokka:Elävät henkilöt
Sinilaukka

Sinilaukka (Allium caeruleum, joskus myös A. azureum) on Aasian karuilla maisemilla kasvava monivuotinen sipulikasvi, jota silloin tällöin tapaa istutettuna perennakasvina muuallakin, jopa Suomessa. Se on saatu menestymään jopa Suomussalmen korkeudella niin sanotulla VII vyöhykkeellä.Kotipuutarha 8/2009 s.51 == Lähteet == * Nettikaupan sivusto === Viitteet === == Aiheesta muualla == * * Flora of China: Allium caeruleum Luokka:Laukat
Chūka Ichiban!

Chūka Ichiban! () on Etsushi Ogawan vuonna 1995 luoma manga-sarjakuva, josta vuonna 1997 tehtiin samanniminen anime-sarja. Tarina kertoo pojasta, jonka haaveena on tulla maailman parhaaksi kokiksi. Tarina tapahtuu 1800-luvun Kiinassa, fiktiivisten "kokkisotien aikakautena", jolloin huippukokit erilaisine ruoanlaittotyyleineen yrittivät parantaa taitojaan ja ottivat mittaa toisistaan. Päähenkilö, Mao, laittaa ruokaa edesmenneen äitinsä ravintolassa Sichuanissa, mutta ennen kuin voi lunastaa äitinsä paikan pääkokkina, on hänen matkustettava ympäri Kiinaa opetellen uusia ruoanlaittotaitoja. Luokka:Mangasarjat Luokka:Animesarjat Luokka:1990-luvun anime ja manga Luokka:Shōnen Luokka:Komedia-anime ja -manga Luokka:Seikkailuanime ja -manga
Riksförbundet Sveriges lottakårer

Riksförbundet Sveriges lottakårer (SLK) () on ruotsalainen naisten vapaaehtoinen maanpuolustusjärjestö. Sen jäsenistön muodostavat nykyisellään noin 18 000 lottaa 15:stä ikävuodesta ylöspäin. Lottien tavoitteena on rekrytoida ja kouluttaa jäsenistöä kokonaismaanpuolustuksen tarpeisiin. Lottajärjestö perustettiin Ruotsiin vuonna 1924. Nimi saatiin Johan Ludvig Runebergin runosta Lotta Svärd teoksessa Vänrikki Stoolin tarinat. Ensimmäinen lottajärjestö Lotta Svärd oli syntynyt Suomessa 1918 ja perustettu virallisesti 1920. Järjestön esimerkkiä seurattiin muissa Pohjoismaissa, Ruotsin ohella lottajärjestöt perustettiin Norjaan 1928 ja Tanskaan 1946. Myös Virossa on nykyään lottajärjestö. Ruotsissa lottajärjestön toiminta on valtakunnallista jakautuen 300:aan paikalliseen lottakuntaan ja yhdistykseen. Keskusliiton toimisto sijaitsee Tukholmassa. Sen tehtävinä on koulutuksen koordinoinnin ja kehittämisen ohella jäsenhankinta ja tiedottaminen. Luokka:Ruotsalaiset järjestöt
Nesjehyrna

Nesjehyrna on Skandeihin kuuluva vuorenhuippu pitkän Oppstrynsvatnet-järven varrella, Strynin kunnassa, Norjassa. Huipun korkeus merenpinnan tasosta on 1 519 metriä. Sitä ympäröi etelä- ja länsipuolelta Breifonnan jäätikkö. == Lähteet == Luokka:Sognin ja Fjordanen läänin vuoret Luokka:Stryn Luokka:Skandit
Storskredfjellet

Storskredfjellet on Skandeihin kuuluva vuori, Strynin kunnassa, Norjassa. Sen kaksi päähuippua ovat merenpinnan tasosta 1 742 metriä ja 1 718 metriä korkeita. == Lähteet == Luokka:Stryn Luokka:Sognin ja Fjordanen läänin vuoret Luokka:Skandit
Fedalsnibba

Fedalsnibba on Skandeihin kuuluva vuorenhuippu Strynin ja Strandan kuntien rajalla, Norjassa. Huipun korkeus merenpinnan tasosta on 1 609 metriä. == Lähteet == Luokka:Sognin ja Fjordanen läänin vuoret Luokka:Stryn Luokka:Stranda Luokka:Skandit
Live +4

Live +4 on KISS -yhtyeen entisen kitaristi Ace Frehleyn yhtye Frehley's Cometin vuonna 1989 julkaistu livealbumi, joka myös julkaistiin VHS-kasetille. Julkaisu on nauhoitettu vuonna 1988 yhtyeen Second Sighting-albumin kiertueella. Tämä levy jäi yhtyeen viimeiseksi julkaisuksi. Konsertti julkaistiin vuonna 2002 DVD:lle. Shock Me-kappaleen aikana Frehleyn kitaran hihna irtoaa, ja kiertueroudari juoksee kiinnittämään sitä. Frehley yrittää jatkaa kappaletta loppuun, mutta alkaa nauraa asialle itsekin. == Kappalelista == # * # ** # * # * # ** # * # * # * # * # ** * = laulu: Ace Frehley, ** = laulu: Tod Howarth == Kokoonpano == * Ace Frehley - soolokitara, laulu, taustalaulu * Tod Howarth - rytmikitara, laulu, taustalaulu * John Regan - basso, taustalaulu * Jamie Oldaker - rummut, taustalaulu Luokka:Vuoden 1989 konserttitallenteet Luokka:Ace Frehleyn albumit Luokka:Konserttielokuvat
Vora

Vora on Skandeihin kuuluva vuori, Gloppenin kunnassa, Norjassa. Sen korkein kohta nousee merenpinnan tasosta 1 450 metrin korkeuteen. Vuoren koillispuolella sijaitsee Sanddalsvatnet-järvi ja länsipuolella Bergheimsvatnet-järvi. == Lähteet == Luokka:Sognin ja Fjordanen läänin vuoret Luokka:Gloppen Luokka:Skandit
Trail of Tears (Billy Ray Cyrusin albumi)

Trail of Tears on amerikkalaisen kantrilaulaja Billy Ray Cyrusin neljäs albumi ja Cyruksen ensimmäinen julkaisu yli vuoteen. Sen julkaisi Mercury Records. "Three Little Words" ja "Trail of Tears" julkaistiin singleinä. ==Kappaleet== # Nimi Pituus Kirjoittaja(t) 1\. "Trail of Tears" 3:41 Billy Ray Cyrus 2\. "Truth Is, I Lied" 3:18 Cyrus, Don Von Tress, Carl Perkins 3\. "Tenntucky" 2:23 Cyrus, Mark Collie 4\. "Call Me Daddy" 5:08 Cyrus, Von Tress, Michael Joe Sagraves 5\. "Sing Me Back Home" 3:37 Merle Haggard 6\. "Three Little Words" 4:14 Wayne Perkins, Jimmy Collins 7\. "Harper Valley PTA" 4:10 Tom T. Hall 8\. "I Am Here Now" 3:28 Cyrus, Sagraves, Corky Holbrook, Terry Shelton 9\. "Need a Little Help" 5:08 Cyrus, Von Tress 10\. "Should I Stay" 4:38 Cyrus 11\. "Crazy Mama" 3:00 J.J. Cale Luokka:Vuoden 1996 albumit Luokka:Billy Ray Cyrusin albumit
Stadion de Goffert

Stadion de Goffert, tunnetaan sponsorisyistä myös nimellä McDOS Goffertstadion on jalkapallostadion Nijmegenissä Alankomaissa. Sen pääkäyttö on toimia Eredivisiessä pelaavan NEC Nijmegenin kotikenttänä. Stadion avattiin kesällä 1939, tuolloin seremonioissa oli mukana myös Alankomaiden silloinen prinssi Bernhard. Sitä remontoitiin vuonna 1999 ja uudet avajaiset järjestettiin tammikuussa 2000. Remontin yhteydessä paikkoja vähennettiin 12 500:aan, jotta yleisö olisi lähempänä kenttää. Vuodesta 1951 lähtien stadionilla ollaan järjestetty myös Nijmegenin kansainvälisen neljän päivän marssien avajaiset. Stadionin historian ehkä tärkeimpänä otteluna pidetään NEC Nijmegenin ja FC Barcelonan välistä UEFA Cup-ottelua vuodelta 1983. Stadionille ollaan suunniteltu suurta uudistusta vuodeksi 2010. Katsojakapasiteettia ollaan päätetty nostaa 20 000:een ja rakennus sijoitetaan suurimmaksi osaksi maan alle. Stadionille suunnitellaan tuotaviksi muitakin lajeja kuten koripalloa ja judoa, jolloin se muodostaisi "Huippu-urheilun talon". Muutos tehdään, koska Nijmegenin kaupunki ei anna stadionin kasvaa korkeudessa suojellun luonnonkohteen, Goffertin puiston takia. Luokka:Alankomaiden jalkapallostadionit Luokka:Nijmegen
Eggjenibba

Eggjenibba on Skandeihin kuuluva vuorenhuippu, Gloppenin kunnassa, Norjassa. Sen korkeus merenpinnan tasosta on 1 338 metriä. Vuori erottaa lännenpuoleista Votedalenia ja idänpuoleista Øvredalenia. Huipulta hieman etelään sijaitsee toinen 1 296-metrinen huippu, jonka kohdalla kulkee Gloppenin ja Jølsterin kuntien raja. == Lähteet == Luokka:Sognin ja Fjordanen läänin vuoret Luokka:Gloppen Luokka:Skandit
WWE SmackDown vs. Raw 2010

WWE SmackDown! vs. Raw 2010 on vuonna 2009 julkaistu painipeli. Peli kuuluu WWE SmackDown! -pelisarjaan, jossa on jo aiemmin julkaistu muun muassa WWE SmackDown vs. Raw 2008 ja WWE SmackDown vs. Raw 2009. Pelin tekijät ovat Yuke's ja THQ (TEMO teki DS-version). Yhdysvalloissa peli julkaistiin 20. lokakuuta 2009 ja Suomessa kolme päivää myöhemmin (23. lokakuuta). == Uudet ominaisuudet == * Havok-pelimoottori * Uusi Royal Rumble (uudet minipelit kehässä, Royal Rumble -erikoisliikkeet, panostettu sisääntuloihin ja eliminointiin jne.) * Päivitetty lista painijoista * Uudelleen animoidut liikkeet (esimerkiksi Triple H:n Pedigree, Rey Mysterion The 619, Jeff Hardyn Swanton Bomb, Edgen Spear ja monia muita liikkeitä.) * Uusia hahmoja "Road to Wrestlemania" -pelitilaan (Edge, Shawn Michaels, Randy Orton, Triple H ja John Cena (Brand Warfare) ja Mickie James. * Painijoiden asujen värivaihtoehdot. (vain PlayStation 3 ja XBOX 360 -konsoleille). * Uudistettu "Create a Wrestler" -tila (vain PS3 ja XBOX 360). * Paint Tool, joka on ohjelmalelu, jolla voi piirtää painijoiden asuihin mieleisiään kuvioita. (vain Playstation 3 ja Xbox 360) * Päivitetyt asut painijoille. * Paljon enemmän liikkeitä. * Uusi Create-a-Storyline -tila, jossa voi itse määrätä ottelut, tapahtumien kulun, painijoiden riidat jne. == Miespainijat == * Batista * The Big Show * Carlito * Chavo Guerrero * Chris Jericho * Christian * CM Punk * Cody Rhodes * Edge * Evan Bourne * Finlay * Goldust * Jack Swagger * Jeff Hardy * JBL * John Cena * John Morrison * JTG * Kane * Kofi Kingston * Matt Hardy * Mark Henry * Mike Knox * MVP * Mr. Kennedy * Primo * R-Truth * Randy Orton * Rey Mysterio * Santino Marella * Shad * Shawn Michaels * Shelton Benjamin * Ted DiBiase * The Brian Kendrick * The Great Khali * The Miz * The Undertaker * Tommy Dreamer * Triple H * Umaga * Vladimir Kozlov * William Regal === Diivat === * Beth Phoenix * Brie Bella * Gail Kim * Kelly Kelly * Maria * Maryse * Melina * Michelle McCool * Mickie James * Natalya * Nikki Bella * Trish Stratus === Avattavat === * Cowboy Bob Orton * Dusty Rhodes * Eve * Ezekiel Jackson * Jesse * Mr. McMahon * "Million Dollar Man" Ted DiBiase * The Rock === Ladattava === * Stone cold * Layla El Luokka:WWE 2K Luokka:Nintendo DS -pelit Luokka:PlayStation 2 -pelit Luokka:PlayStation 3 -pelit Luokka:PlayStation Portable -pelit Luokka:Vuoden 2009 videopelit Luokka:Wii-pelit Luokka:Xbox 360 -pelit
Mpg

MPG voi viitata muun muassa seuraaviin: * .mpg, eräs MPEG-videotiedostojen nimipääte * mailia gallonalla (, MPG), polttoaineenkulutusta kuvaava yksikkö * Max Planck -instituutti (, MPG), saksalainen tutkimuskeskus
Kustaa Jalkanen

Kustaa Jalkanen (17. toukokuuta 1862 Rautalampi – 23. huhtikuuta 1921 Viitasaari) oli suomalainen maanviljelijä ja poliitikko. Jalkanen osallistui Suomen suuriruhtinaskunnan säätyvaltiopäiville talonpoikaissäädyssä Viitasaaren tuomiokunnan edustajana 1904–1905. Myöhemmin, helmikuusta 1911 helmikuuhun 1914, hän toimi Nuorsuomalaisen Puolueen kansanedustajana. Hänet valittiin eduskuntaan eduskuntavaaleissa 1911 Vaasan läänin itäisestä vaalipiiristä. Hän oli eduskunnan sivistysvaliokunnan jäsen. Jalkasen vanhemmat olivat talollinen Adam Jalkanen ja Maria Markkanen. Hän oli itsekin varsinaiselta ammatiltaan maanviljelijä. Hän viljeli maata ja piti kauppaliikettä Viitasaarella.* Vuosina 1890–1915 hän toimi myös Viitasaaren kunnallislautakunnan esimiehenä.http://viitasaari.ekirkko.fi/cgi- bin/linnea.pl?document=00010124 Jalkasen puoliso oli Aurora Kemppainen, jonka kanssa hän avioitui vuonna 1895. Kustaa Jalkanen kuoli 58-vuotiaana huhtikuussa 1921. == Lähteet == Luokka:Suomalaiset maanviljelijät Luokka:Kansanedustajat Luokka:Nuorsuomalaiset poliitikot Luokka:Suomen suuriruhtinaskunnan talonpoikaissäädyn valtiopäivämiehet Luokka:Vaasan läänin itäinen vaalipiiri Luokka:Vuonna 1862 syntyneet Luokka:Vuonna 1921 kuolleet
Cabungula

Arsenio Sebastião Cabungula, lempinimeltään Love (s. 14. maaliskuuta 1979) on angolalainen jalkapalloilija, pelipaikaltaan hyökkääjä. Hän on ollut Angolan liigan maalikuningas kaksi kertaa, vuosina 2004 ja 2005. Lisäksi hän on voittanut sarjan kolmesti pelatessaan AS Aviaçãon riveissä. Cabungula on pelannut maajoukkueessa usein mutta yleensä vain vaihtopelaajana. Arvokisoissa hän on pelannut muun muassa Afrikan-mestaruuskilpailuissa 2006, saman vuoden maailmanmestaruuskilpailuissa, joissa hän pääsi yhdessä ottelussa vaihtopelaajana kentälle, sekä Afrikan-mestaruuskilpailuissa 2008. == Lähteet == Luokka:Angolalaiset jalkapalloilijat Luokka:Vuonna 1979 syntyneet Luokka:Elävät henkilöt
Aisti & Emeto

Aisti & Emeto (aikaisemmin Emeto & Kuudes Aisti) on suomalainen hip hop duo. Duon debyyttialbumi Exitus julkaistiin Ähky Recordsin kautta 3. kesäkuuta 2009. Emeto kertoi vuonna 2011 kaksikon teiden erkaantuneen taiteellisista syistä johtuen jo debyyttialbumin jälkeen ja piti epätodennäköisenä että duo tekisi enää musiikkia yhdessä. 2014 Aisti kuitenkin julkaisi Facebookissa comebackiin viittavan kuvan jossa mainittiin Aistin ja Emeton tekevän paluukeikan. == Diskografia == ===Albumit=== * Exitus (2009) ===Musiikkivideot=== * Nähää Helvetissä (2009) ===Vierailijana=== ;Aisti & Emeto Artisti Kappale Albumilta Muut vierailijat Vuosi Konna "Rippituoli" Sei7semän Julma-Henri, Shaka, OG Ikonen, Adebizi, Jontti, Petos & Notkea Rotta 2010 ;Aisti Artisti Kappale Albumilta Muut vierailijat Vuosi Symposium Infra "Lapinlahden lalli" Pohjola 2012 == Muuta == Emeto muodostaa rap/dubstep -tuottaja Katu Mikon kanssa Emesis -nimisen rap-duon. Aisti esiintyy Heikki Kuulan tuplaajana nimellä Jalkajousi Janne ja on suunnitellut julkaisevansa. soololevyn vuonna 2015 . Jalkajousi Jannen Facebook-sivu ==Lähteet== == Aiheesta muualla == * * Aisti & Emeto Ähky Recordsin sivustolla Luokka:Suomalaiset hip hop -yhtyeet Luokka:Suomalaiset duot Luokka:Horrorcore- yhtyeet Luokka:Suomalaiset elektronisen musiikin yhtyeet
Peräseinäjoen vaakuna

Peräseinäjoen kunnanvaakuna on saanut aiheensa kydönpoltosta, jota vaakunan painanteinen pilvikoro ja liekit kuvaavat. Kydönpoltossa suo ensin kuivatettiin ojittamalla, jonka jälkeen se seuraavana vuonna raivattiin ja poltettiin. Vaakunan heraldinen selitys on "hopeakentässä painanteisen pilvikoron rajoittama sininen lakio ja neljä nousevaa punaista liekkiä". Vaakunan suunnitteli Ahti Hammar, ja se vahvistettiin käyttöön 23. marraskuuta 1959. Peräseinäjoen liityttyä Seinäjoen kaupunkiin vuonna 2005 vaakuna jäi kotiseutuvaakunaksi. == Lähteet == * Vaakuna Peräseinäjoki
Estadio Malvinas Argentinas

thumb|250px|Estadio Malvinas Argentinas Estadio Malvinas Argentinas on stadion Mendozan kaupungissa Argentiinassa. Stadion avattiin 1978 ja sen kapasiteetti on 48 000. Stadion oli yksi jalkapallon vuoden 1978 MM-kilpailujen stadioneista. Stadion on myös Club Deportivo Godoy Cruz Antonio Tomban kotistadion. ==Lähteet== Luokka:Argentiinan jalkapallostadionit
The Sino-Finnish Environmental Research Centre

The Sino-Finnish Environmental Research Centre (SFERC) on Itä-Suomen ja Nanjingin yliopistojen yhteinen, viimeksi mainitun kampuksella, Nanjingissä, Kiinassa sijaitseva ympäristöntutkimuskeskus. 18\. toukokuuta 2009 avattu keskus on ensimmäinen suomalaisten yliopistojen perustama etäkampus ulkomailla. SFERC tulee olemaan Itä-Suomen yliopiston pysyvä etäkampus. The Sino-Finnish Environmental Centre -tutkimuskeskus yhdistää metsä-, energia- ja ympäristöalan tutkimuksen, koulutuksen ja ympäristöasioihin keskittyvän yritysyhteistyön. Sen on tarkoitus tarjota kaupallisia mahdollisuuksia Kiinassa toimiville suomalaisille ja muille eurooppalaisille yrityksille. Muun muassa UPM:n Changshun tehdasalue sijaitsee lähistöllä. Keskuksen myötä Nanjingin yliopistosta tulee Itä-Suomen yliopiston merkittävä yhteistyökumppani Kiinassa. Nanjingin yliopistolla on jo aikaisempia tutkimuskeskuksia muun muassa Johns Hopkinsin yliopiston ja Göttingenin yliopiston kanssa. Toukokuussa 2014 kerrottiin Ilmatieteen laitoksen sekä Itä- Suomen ja Nanjingin yliopistojen tutkimus- ja koulutusyhteistyöstä liittyen ilmansaasteisiin. ==Lähteet== Luokka:Itä-Suomen yliopisto Luokka:Kiinan yliopistot Luokka:Nanjing
Atomic Roooster

Atomic Roooster [sic] (tunnettu myös nimillä Atomic Rooster ja Atomic Ro-o- oster) on brittiläisen Atomic Rooster -yhtyeen helmikuussa 1970 julkaistu esikoisalbumi. Levyn materiaali on yhdistelmä progressiivista rockia, puhallinsovituksia sekä kosketinsoittaja Vincent Cranen kirjoittamia synkkiä sanoituksia.Atomic Rooster: Atomic Ro-o-oster -albumin CD-version kansilehti (Sanctuary CMQCD 868, 2004) Crane totesikin myöhemmin, etteivät albumin kappaleet sisällä huumoria.Atomic Rooster: Atomic Roooster -albumin Expanded Deluxe Editionin kansilehtinen, kirjoittanut Colin Harper (Universal/Castle CMQCD 868) Esimerkiksi ”Bansted” käsittelee samannimistä mielisairaalaa, jossa psyykeongelmista kärsinyt Crane oli ollut hoidettavana.Atomic Rooster: Death Walks Behind You -albumin CD-version kansilehtisen tiedot, kirjoittanut Chris Welch (REP 4069) Solisti-basisti Nick Graham jätti Atomic Roosterin maaliskuussa 1970, ja hänet korvasi lähes välittömästi myös kitaraa soittava John Du Cann. Myös rumpali Carl Palmer erosi yhtyeestä pian albumin julkaisun jälkeen liittyäkseen Emerson Lake & Palmer -yhtyeeseen. Noin puoli vuotta Palmerin lähdön jälkeen Atomic Rooster solmi Yhdysvalloissa levytyssopimuksen Elektra Recordsin kanssa. Koska yhtyeen soundi oli muuttunut huomattavasti Nick Grahamin lähdön myötä, soitti Du Cann kitaraosuudet Yhdysvaltain- painoksen kappaleisiin ”S.L.Y.”, ”Before Tomorrow” ja ”Friday the 13th”, joista viimeksi mainittuun myös uuden lauluraidan. Lisäksi kyseisen painoksen kappalejärjestys oli erilainen. Myös kaikki albumin CD-versiot noudattivat Yhdysvaltain-painoksen sisältöä aina vuoteen 2004, jolloin Expanded Deluxe Edition julkaistiin. Albumilta julkaistiin maaliskuussa 1970 singlenä kappale ”Friday the 13th”. ==Kappaleet== A-puoli # # # # B-puoli # * # # # === Vuoden 1991 CD-version bonuskappale === # * === Expanded Deluxe Editionin bonuskappaleet === # * # # # # ==Kokoonpano== *Vincent Crane - piano, urut, kitara *Carl Palmer - rummut *Nick Graham - basso, laulu, huilu *John Du Cann - kitara, laulu tietyissä bonuskappaleissa == Lähteet == Luokka:Vuoden 1970 esikoisalbumit Luokka:Atomic Roosterin albumit
Bengt Packalén

Bengt Packalén (s. 1946 Tammisaari) on kauan Ruotsissa vaikuttanut suomenruotsalainen toimittaja ja kirjailija. Hän toimi Suomen Tukholman instituutin johtajana vuosina 2002–2011. Vuosina 1991–2002 hän työskenteli Ruotsin radion kulttuuritoimituksen johtajana. == Teokset == * Svarta tårar, röd jord: Möten med den kubanska revolutionen. Helsinki: Söderströms, 1986. Suom. Mustat kyyneleet, punainen maa : ihmisiä vallankumouksen Kuubassa. Helsinki: Tammi, 1986. * Belfast är bara ett annat Burundi. Helsinki: Söderströms, 1989. * Isränder: Roman. Helsinki: Söderströms, 1991. Luokka:Suomenruotsalaiset kirjailijat Luokka:Suomalaiset toimittajat Luokka:Vuonna 1946 syntyneet Luokka:Elävät henkilöt
Jonas Jerebko

Jonas Christoffer Jerebko (s. 2. maaliskuuta 1987 Borås) on ruotsalainen NBA:ssa pelannut koripalloilija. Hänet valittiin NBA:han vuoden 2009 varaustilaisuuden toisella kierroksella 39. pelaajana, ja hän on edustanut liigassa Detroit Pistonsia, Boston Celticsiä, Utah Jazzia ja Golden State Warriorsia. Hän oli toinen ruotsalainen NBA-pelaaja. Hänen isänsä Chris Jerebko on yhdysvaltalainen entinen ammattilaiskoripalloilija. == Ura == Jerebko pelasi kasvattajaseuransa Borås Basketin kanssa 1. divisioonassa kolme kautta, kunnes teki Ruotsin suurseuran, Plannja Basketin, kanssa sopimuksen. Yhden kauden jälkeen hän lähti Pallacanestro Biellaan, vaikka hänellä oli stipendi isänsä kotikaupungin Buffalon yliopistoon. Meno Italiaan kannatti, sillä hänestä tuli yksi sarjan lupaavimmista nuorista tähdistä. Alun perin hän oli menossa vuoden 2008 NBA:n varaustilaisuuteen, mutta vetäytyi viime hetkellä. Vuoden 2009 NBA:n varaustilaisuuteen hän kuitenkin osallistui, jossa Detroit Pistons varasi hänet toisella kierroksella.Draft 2009 NBA Näin hänestä tuli ensimmäinen ruotsalainen pelaaja, joka on koskaan valittu NBA:n varaustilaisuudessa. Elokuussa 2009 Jerebko siirtyi Pistonsiin. Helmikuussa 2015 hän siirtyi Boston Celticsiin ja heinäkuussa 2017 Utah Jazziin. Keväällä 2022 Jerebko teki sopimuksen Moskovan TsSKA:n kanssa ja hänet hyllytettiin Ruotsin maajoukkueesta. Vuonna 2024 hän pelasi kaksi ottelua Puerto Ricon pääsarjajoukkueessa Santeros de Aguadassa. == Lähteet == == Aiheesta muualla == *Italian liigan pelaajaprofiili *DraftExpress *NBA Draft *NBA:n pelaajaprofiili Luokka:Ruotsalaiset koripalloilijat Luokka:Vuonna 1987 syntyneet Luokka:Elävät henkilöt
Exitus (Aisti & Emeton albumi)

__NOTOC__ Exitus on rap-duo Aisti & Emeton ensimmäinen studioalbumi. Albumin tuotti Ähky Records. == Taustaa == Kappaleella "Maammelaulu" on käytetty eri YouTube -videoiden ääniä. Esim. video, jolla Summan paperitehtaan työntekijän Pekka Suurosen haastattelu: "Miltä tuntui tänä aamuna?" "No, miltäs kuvittelet! Aamulla tuntu hyvältä! Nyt vituttaa!" on otettu kappaleeseen. Myös video, jolla Voikkaan paperitehtaan pääluottamusmies Kari Haaraoja sanoo: "Saattaa olla, että riipasen kovan kännin tänään." on otettu kappaleeseen. Kappaleela "Lucifer" käytetty nauru on taas "Ha Ha Ha" -YouTube videosta, jolla vauva nauraa. Kappaleesta "Nähää Helvetissä" on julkaistu musiikkivideo. == Kappaleet == # # # # # # # # # # == Biitit == * Katu-Mikko: 1, 2, 3, 5, 6, 8, 9 ja 10 * Käteis-Toni: 7 * Mats Takila: 4 == Arvostelut == * Rumba: positiivinenRumba: Levyarvio == Lähteet == == Aiheesta muualla == * "Nähää Helvetissä" -musiikkivideo YouTubessa Luokka:Vuoden 2009 esikoisalbumit Luokka:Suomalaiset hip hop -albumit
Estadio Olímpico Chateau Carreras

Estadio Olímpico Chateau Carreras eli Estadio Córdoba on stadion Córdoban kaupungissa Argentiinassa. Stadion rakennettiin jalkapallon MM-kilpailuja varten 1978. ==Lähteet== == Aiheesta muualla == Luokka:Argentiinan jalkapallostadionit
Estadi de Sarrià

Estadi de Sarrià oli monikäyttöinen stadion Barcelonassa, Espanjassa. Stadion toimi RCD Espanyolin kotistadiona ennen kuin se purettiin 1997. Stadion oli yksi jalkapallon MM-kilpailujen 1982 pelipakoista. ==Lähteet== ==Aiheesta muualla== Luokka:Espanjan jalkapallostadionit Luokka:Barcelonan rakennukset ja rakennelmat Luokka:Barcelonan urheilu
Betão

Betão (oik. Ebert William Amâncio, 11. marraskuuta 1983 São Paulo, Brasilia) on brasilialainen jalkapalloilija. Betão on pelipaikaltaan keskuspuolustaja, ja hän edustaa Ukrainan valioliigan FK Dynamo Kiovaa. Betão siirtyi Dynamoon Brasilian Série A:n Santos FC:stä. == Pelaajaura == Betão aloitti ammattilaisuransa Corinthianssissa jossa hän teki debyyttinsä vuonna 2001, Betao ehti pelata Corinthiansiksessa ennen kuin ehti kirjoittaa neljän vuoden sopimuksen FC Sochauxin kanssa. Tästä syntyi sopimuskiista ja lopulta Betao pelasi kuitenkin Corinthiansin riveissä. Betao oli Corinthianiksen kapteeni kaudella 2007, mutta kun joukkue putosi, seuran puheenjohtaja teki hänestä putoamisen syntipukin, ja hänet vapautettiin sopimuksestaan. Betao päätyi harjoittelemaan yhdessä Santosin kanssa, ja jo seuraavana päivänä hän kirjoitti sopimuksen seuraan. Santosta Betao edusti kuitenkin vain 5 pelin verran, kunnes siirtyi Ukrainaan Kiovan Dynamoon. == Saavutukset == * Ukrainan valioliigan mestaruus 2009 * Brasilian cup 2002 (Corinthians) * São Paulo kaupunki liiga: 2003 (Corinthians) * Brasilian liiga: 2005 (Corinthians) == Aiheesta muualla == * Betão Kiovan Dynamon sivuilla Luokka:Brasilialaiset jalkapalloilijat Luokka:Vuonna 1983 syntyneet Luokka:Elävät henkilöt